กินยาคุมฉุกเฉินครั้งแรก และเว้นไปอีกสองวัน ก็ทานอีกครั้ง ในอาทิตย์นึงทานไป2เม็ด อยากทราบว่าประจำเดือนจะมาอีกกี่วันถัดมาคะ
สวัสดีค่ะ การทานยาคุมฉุกเฉิน ย่อมมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ โดยหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้สำหรับประจำเดือนจริงๆ นั้น อาจมาในช่วงวเลาเดิม หรืออาจจะมาช้ากว่าปกติก็ได้ค่ะ แต่จะช้าไปกี่วัน ไม่สามารถบอกได้ค่ะ แต่หากนานเกิน 2 สัปดาห์ แล้วยังไม่มีประจำเดือนมา ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ดังกล่าวไป อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ